**Die afgelope naweek was een van Garsies se Tennis hoogtepunte die afgelope 30 jaar**

Ek werk al 10 jaar vir Garsie tennis en vandag se nuus was vir my die hoogte punt.

Vir die afgelope 5 jaar gaan ‘n seuns en dogters span Nelspruit toe in Februarie om aan die Groot Vyf Tennis toernooi vir Hoërskole deel te neem. Gewoonlik beskou Garsies dit ‘n klein prestasie as ons nie laaste eindig nie teen die sterk tenniskole wat deelneem.

Hierdie naweek het die Garsie dogters die trofee gewen. Ek het geen besonderhede behalwe dat die vol Garsie 1ste span dogters (Michelle-Marie Meier; Adri & Helga Claassen en Kristy Du Preez) en drie O/15A dogters (Carli de Villiers, Leanè Faure en Kirsty Nice) het weg gestap met die trofee. Wat ook noemenswaardig is van 2017 is dat die 1ste Dogters span vir die eerste keer in 10-15 jaar in die top Gauteng Noord Skole liga speel.

Die seuns wat ook beter as gewoonlik presteer (5de) het ook drie O/15 seuns gehad waarvan een op nommer een (Andrè van Staden) gespeel het. Senior seuns (Ivan Kroese; Eduan de Bruyn; Adriaan van der Berg en Einar Theron) en O/15seuns (Andrè van Staden; Roelof Rheeder en Bernardt Frazer) was die sewe lede van die span wat 5de ge-eindig het.

Ek wil hierdie geleentheid neem om die nuwe Tennis Direkteur, Dawie Eybers en sy hulp afrigter , Edwin Darlington geluk te wens met hierdie groot prestasie binne minder as 30 dae van diens. Dawie se sukses is toegeskryf aan die feit dat hy die volle 1ste dogters span gemotiveer het, om die valentynsbal te mis en liewer Garsie tennis eerste te stel.

Nadat die O/15 kampioenskap in Januarie 2017 voltooi is, is vyf seuns en vyf dogters van ‘n baie hoë standaard ge-identifiseer wat die Tuks reeks se junior titel kan wen.

Al Garsie spelers is weer genooi om aan die maand se Good News Tennis Toernooi deel te neem op Saterdag, 25 Februarie (13h55-18h00) op Garsiebane. Vir meer inligting bel 078 451 4449

Saamgestel deur: Pierre Lubbe

Good News Tennis Bediening